97/41/EY: Komission päätös, tehty 18 päivänä joulukuuta 1996, terveyttä koskevista vaatimuksista ja terveystodistuksesta siipikarjan-, tarhatun riistan, luonnonvaraisen riistan ja kaninlihasta saatujen lihavalmisteiden tuonnissa kolmansista maista (ETA:n kannalta merkityksellinen teksti)



Virallinen lehti nro L 017 , 21/01/1997 s. 0034 - 0037



KOMISSION PÄÄTÖS, tehty 18 päivänä joulukuuta 1996, terveyttä koskevista vaatimuksista ja terveystodistuksesta siipikarjan-, tarhatun riistan, luonnonvaraisen riistan ja kaninlihasta saatujen lihavalmisteiden tuonnissa kolmansista maista (ETA:n kannalta merkityksellinen teksti) (97/41/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY (1), sellaisena kuin se on viimeksi muutettuna komission päätöksellä 96/405/EY (2), liitteessä A olevassa I luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY, ja erityisesti sen 10 artiklan, sekä katsoo, että on säädettävä erityisistä vaatimuksista siipikarjan-, tarhatun riistan, luonnonvaraisen riistan ja kaninlihasta saatujen lihavalmisteiden yhteisöön tuonnissa; kyseisten valmisteiden on oltava yhdenmukaisia direktiivin 92/118/ETY liitteessä II olevassa I luvussa määrättyjen vaatimusten kanssa, on otettava käyttöön terveystodistuslomake, jonka virkaeläinlääkäri allekirjoittaa ja jossa todistetaan, että valmisteet täyttävät tässä päätöksessä määrätyt vaatimukset, kun lisäksi on mahdollista tunnustaa vastaavat takeet tarjoavat vaatimukset, kolmas valtio voi toimittaa tunnustamista koskevan ehdotuksen komissiolle asianmukaista käsittelyä varten, ja tässä päätöksessä määrätyt vaatimukset ja määrätty todistus ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tässä päätöksessä määrätään siipikarjan-, tarhatun riistan, luonnonvaraisen riistan ja kaninlihasta saatujen lihavalmisteiden tuontia koskevista terveysvaatimuksista. 2 artikla Siipikarjan-, tarhatun riistan, luonnonvaraisen riistan ja kaninlihasta saatujen lihavalmisteiden tuonnissa on noudatettava direktiivin 92/118/ETY liitteessä II olevassa I luvussa määrättyjä vaatimuksia. 3 artikla 1. Kunkin siipikarjan-, tarhatun riistan, luonnonvaraisen riistan ja kaninlihasta saatujen lihavalmisteiden lähetyksen mukana on oltava alkuperäinen, yhden sivun mittainen ja liitteessä olevan mallin kanssa yhdenmukainen numeroitu terveystodistus täydennettynä, allekirjoitettuna ja päivättynä. 2. Todistus on laadittava vähintään yhdellä sekä jäsenvaltion virallisella kielellä, josta tuonti yhteisöön tapahtuu. 4 artikla Tätä päätöstä sovelletaan 1 päivästä tammikuuta 1997. 5 artikla Tämä päätös on osoitettu kaikille jäsenvaltioille. Tehty Brysselissä 18 päivänä joulukuuta 1996. Komission puolesta Franz FISCHLER Komission jäsen (1) EYVL N:o L 62, 15.3.1993, s. 49 (2) EYVL N:o L 165, 4.7.1996, s. 40 LIITE >KAAVION ALKU> TERVEYSTODISTUS >KAAVION LOOPU>